open-index/open-wikipedia-markdown huggingface dataset:
Μπάρναρντ 68

Το **Μπάρναρντ 68** (*Barnard 68*) είναι σκοτεινό νεφέλωμα, και συγκεκριμένα μοριακό νέφος ή σφαιρίδιο Μποκ, στον Γαλαξία μας, και συγκεκριμένα στο νότιο μέρος του αστερισμού Οφιούχου, πολύ κοντά σε άλλα σκοτεινά νεφελώματα. Είναι ένα από τα κοντινότερα στη Γη τέτοια νεφελώματα, απέχοντας περίπου 400 ως 500 έτη φωτός, έτσι ώστε ούτε ένας αστέρας δεν φαίνεται μπροστά του. Ο Αμερικανός αστρονόμος Έντουαρντ Έμερσον Μπάρναρντ το προσέθεσε στον γνωστό κατάλογό του των σκοτεινών νεφελωμάτων το 1919, μπορεί όμως να είχε ανακαλυφθεί ενωρίτερα, είτε από τον ίδιο, είτε από άλλον αστρονόμο (ο κατάλογος εκδόθηκε το 1927).

## Χαρακτηριστικά
Παρά το ότι είναι αδιαφανές στο ορατό φως, το Πολύ Μεγάλο Τηλεσκόπιο (VLT) στο Σέρο Παρανάλ της Χιλής έχει αποκαλύψει την παρουσία περίπου 3.700 αστέρων του Γαλαξία που βρίσκεται πίσω του, από τα οποία περί τα χίλια είναι ορατά στο υπέρυθρο φως. Προσεκτικές μετρήσεις του βαθμού αποκρύψεως έδωσαν μία ακριβή χαρτογράφηση της κατανομής της σκόνης μέσα στο νέφος. Από την άλλη, παρατηρήσεις με το Διαστημικό Τηλεσκόπιο Χέρσελ μπόρεσαν να θέσουν όρια στην κατανομή της σκόνης και ακόμα περισσότερο της θερμοκρασίας. Εξαιτίας της αδιαφάνειάς του, το εσωτερικό του νέφους Μπάρναρντ 68 είναι εξαιρετικά ψυχρό, με τη θερμοκρασία του να αγγίζει τους 16 K (&minus;257&nbsp;°C). Η μάζα του είναι περίπου διπλάσια της ηλιακής και έχει διάμετρο σχεδόν μισό έτος φωτός. Η παρουσία ενός σκοτεινού νεφελώματος τόσο κοντά μας στον Γαλαξία διευκολύνει πολύ την παρατήρηση και τις μετρήσεις. Αν δεν διαταράσσεται από εξωτερικές δυνάμεις, η σταθερότητα των μοριακών νεφών αποτελεί μία λεπτή ισορροπία μεταξύ της προς τα έξω πιέσεως του αερίου τους και των προς το κέντρο βαρυτικών δυνάμεων των σωματιδίων αερίου και σκόνης. Αυτή η ισορροπία προκαλεί την ταλάντωση του νέφους με τρόπο παρόμοιο με το «τρέμουλο» μιας μεγάλης σαπουνόφουσκας ή ενός μπαλονιού γεμάτου με νερό που το κουνάμε. Προκειμένου να γεννηθεί ένας αστέρας από αυτό το νέφος, η βαρύτητα πρέπει να επικρατήσει επί αρκετό χρονικό διάστημα ώστε να προκαλέσει τη βαρυτική του κατάρρευση και έτσι στο κέντρο του η θερμοκρασία και η πυκνότητα να αυξηθεί τόσο, ώστε να συντηρείται πυρηνική σύντηξη. Από εκείνη τη στιγμή, οι πολύ μικρότερες διαστάσεις του θύλακα του αστέρα εγκαθιστούν μία νέα ισορροπία ανάμεσα σε μια πολύ αυξημένη βαρύτητα και στην πίεση ακτινοβολίας.

Τα ξεκάθαρο περίγραμμα του Μπάρναρντ 68 και άλλα χαρακτηριστικά του υποδεικνύουν ότι βρίσκεται στο όριο της βαρυτικής καταρρεύσεως και τη συνακόλουθη γένεση ενός αστέρα από αυτό μέσα στις επόμενες 200 ή 300 χιλιάδες χρόνια.

## Παραπομπές


## Εξωτερικοί σύνδεσμοι

* Ken Croswell: «The Black Cloud»
* Βαρύ μονοξείδιο του άνθρακα στο Barnard 68
* ESO: «How to Become a Star - ESO Telescopes Provide Most Detailed View Ever Into a Dark Cloud», 10 Ιανουαρίου 2001 (ανακτήθηκε την 1η Μαρτίου 2009)
* Ken Croswell: «Astrophile: Lucky strike turns a dark cloud into a star», *[[New Scientist]]*, 6 Σεπτεμβρίου 2012

Κατηγορία:Σκοτεινά νεφελώματα
Κατηγορία:Οφιούχος (αστερισμός)
Ορθόδοξη Αλήθεια (εφημερίδα)

Η ***Ορθόδοξη Αλήθεια*** είναι μία ελληνική εβδομαδιαία εφημερίδα, με κύριο περιεχόμενο άρθρα και θέματα που έχουν σχέση με την Ορθόδοξη Εκκλησία.

## Ταυτότητα της εφημερίδας
Η *Ορθόδοξη Αλήθεια* εκδίδεται στην Αθήνα από τον όμιλο Δημοκρατικός Τύπος Α.Ε. και αρχικά είχε τη μορφή ένθετου στην εφημερίδα *[[Δημοκρατία (εφημερίδα)|Δημοκρατία]]*. Από τον Φεβρουάριο του 2015, κυκλοφορεί ως αυτόνομη έκδοση σε εβδομαδιαία βάση και συγκεκριμένα κάθε Τετάρτη. Ως εφημερίδα του εκκλησιαστικού τύπου η ύλη της περιέχει ειδήσεις και ρεπορτάζ για τις δράσεις και τη ζωή της Εκκλησίας, παρουσίαση εκκλησιαστικών προσώπων, αφιερώματα σε Αγίους και πατέρες της Εκκλησίας, καθώς και εκκλησιαστικά προσκυνήματα.

Με την ευκαιρία της συμπλήρωσης τριών χρόνων έκδοσης, στις 20 Φεβρουαρίου 2018, οργάνωσε επετειακή εκδήλωση στο Πολεμικό Μουσείο Αθηνών, αφιερωμένη στον πατέρα Γεώργιο Μεταλληνό.

## Δείτε επίσης
* Εφημερίδα
* Κατάλογος εφημερίδων Αθήνας-Πειραιά

## Παραπομπές


## Εξωτερικοί σύνδεσμοι
* Επίσημη σελίδα Facebook

Κατηγορία:Εφημερίδες στην ελληνική γλώσσα
Κατηγορία:Εφημερίδες με τόπο έκδοσης την Αθήνα
Κατηγορία:Εβδομαδιαίες εφημερίδες
Περιοχή H I

Μια **περιοχή H I** ή **περιοχή ουδέτερου υδρογόνου** (*H I region* ή *HI region*) είναι ένα νεφέλωμα στον διαστρικό χώρο, το οποίο αποτελείται κυρίως από ουδέτερο (μη ιονισμένο) *ατομικό* (όχι μοριακό) υδρογόνο (H I), μαζί με την τοπική περιεκτικότητα σε ήλιο και άλλα στοιχεία της ύλης. Είναι συνηθισμένο στην αστρονομία να χρησιμοποιείται ο ρωμαϊκός αριθμός I για τα ουδέτερα άτομα, ο II για τα μία φορά ιονισμένα (H+ σε άλλες επιστήμες), ο III για τα διπλά ιονισμένα άτομα (π.χ. το οξυγόνο O III είναι O++), κλπ.)

Οι περιοχές H I δεν εκπέμπουν ανιχνεύσιμο ορατό φως, παρά μόνο σε φασματικές γραμμές από άλλα στοιχεία πλην του υδρογόνου. Παρατηρούνται όμως εύκολα από τη γραμμή των 21 εκατοστών του υδρογόνου στα ραδιοκύματα (συχνότητα 1420 MHz). Αυτή η γραμμή πάντως έχει πολύ μικρή πιθανότητα μεταπτώσεως, οπότε απαιτούνται γιγαντιαίες ποσότητες αραιού αερίου υδρογόνου για να παρατηρηθεί. Στα μέτωπα ιονισμού, όπου περιοχές H I συγκρούονται με διαστελλόμενες περιοχές ιονισμένου αερίου (όπως περιοχές H II), οι δεύτερες εκπέμπουν περισσότερο φως από όσο κανονικά. Ο βαθμός ιονισμού σε μια περιοχή H I είναι πολύ μικρός, περίπου 1 άτομο στις δέκα χιλιάδες. Σε συνηθισμένες διαστρικές πιέσεις που επικρατούν σε γαλαξίες όπως ο δικός μας, οι περιοχές HI είναι σταθερότερες σε θερμοκρασίες είτε κάτω των 100 K, είτε άνω των αρκετών χιλιάδων K: το αέριο ανάμεσα σε αυτές τις δύο θερμοκρασίες θερμαίνεται ή ψύχεται πολύ γρήγορα, φθάνοντας σε μία από τις κατηγορίες αυτές. Μέσα σε μία από αυτές τις φάσεις, το αέριο θεωρείται συνήθως ισοθερμικό, εκτός και αν βρίσκεται κοντά σε μία διαστελλόμενη περιοχή H II. Κοντά σε μία τέτοια περιοχή H II, υπάρχει μία πυκνή περιοχή H I, που διαχωρίζεται από την αδιατάρακτη περιοχή H I με ένα κρουστικό μέτωπο και από την περιοχή H II με ένα μέτωπο ιονισμού.

## Χαρτογράφηση
Η χαρτογράφηση των εκπομπών από περιοχές H I με ραδιοτηλεσκόπιο αποτελεί μία μέθοδο προσδιορισμού της δομής των σπειροειδών γαλαξιών. Χρησιμεύει επίσης για την απεικόνιση βαρυτικών διαταραχών από την αλληλεπίδραση μεταξύ γαλαξιών: όταν δύο γαλαξίες συγκρούονται, το υλικό τους σχηματίζει λωρίδες, επιτρέποντας στους αστρονόμους να προσδιορίσουν προς τα πού κινούνται οι γαλαξίες.

Οι περιοχές H I απορροφούν αποτελεσματικά τα φωτόνια που έχουν αρκετά υψηλές ενέργειες ώστε να ιονίζουν το υδρογόνο, δηλαδή άνω των 13,6 ηλεκτρονιοβόλτ. Υπάρχουν σχεδόν παντού στον γαλαξία μας, ώστε η λεγόμενη Οπή του Λόκμαν να αποτελεί ένα από τα λίγα «παράθυρα» για καθαρές παρατηρήσεις μακρινών εξωγαλαξιακών σωμάτων στο άπω υπεριώδες και στις μαλακές ακτίνες Χ. Στην κατεύθυνση της Οπής του Λόκμαν καταγράφεται η απόλυτα χαμηλότερη πυκνότητα στήλης ουδέτερου υδρογόνου. Η πυκνότητα αυτή είναι 6 x 1019 άτομα/cm2, ενώ η περιοχή του κέντρου της παρουσιάζει ένα ελάχιστο στα 4,5 x 1019 άτομα/cm2 .

## Παραπομπές


* 

Περιοχη H I
Φρειδερίκος Κάρολος της Πρωσίας

Ο Φρειδερίκος-Κάρολος πρίγκιπας της Πρωσίας μπορεί να αναφέρεται στους παρακάτω πρίγκιπες της Πρωσίας:

* Φρειδερίκος Κάρολος της Πρωσίας (1828-1885)
* Φρειδερίκος Κάρολος της Πρωσίας (1893-1917), εγγονός του προηγουμένου
Ερρίκος της Πρωσίας

Ο **Ερρίκος της Πρωσίας** μπορεί να αναφέρεται στους εξής πρίγκιπες:
* Ερρίκος της Πρωσίας (1726-1802)
* Ερρίκος της Πρωσίας (1747-1767), ανιψιός του προηγουμένου
* Ερρίκος της Πρωσίας (1781-1846), ανιψιός του προηγουμένου
* Ερρίκος της Πρωσίας (1862-1929), εγγονός του Γουλιέλμου Α΄, ανιψιού του προηγουμένου
Μπαγκασλαβίσκις

Το **Μπαγκασλαβίσκις** (λιθουανικά: Bagaslaviškis) είναι μια πόλη στον δήμο επαρχίας Σιρβίντος, στην Κομητεία Βίλνιους της ανατολικής Λιθουανίας. Σύμφωνα με την Λιθουανική απογραφή του 2011, η πόλη είχε πληθυσμό 110 ατόμων. Η πόλη έχει μια Καθολική εκκλησία.

Βρίσκεται 5 χλμ ανατολικά του Γκελβονάι.

Υπάρχει μια ξύλινη καθολική εκκλησία στο χωριό (που χτίστηκε το 1851), ένα ταχυδρομείο και μια βιβλιοθήκη.

Το 1910 δημιουργήθηκε το πρώτο σχολείο. Από το 1921 υπάρχει ένα δημοτικό σχολείο και από το 1957 ένα γυμνάσιο.

## Αξιοσημείωτοι πολίτες
* Ριμάντας Ντιντζιόκας, υπουργός μεταφορών της Λιθουανίας. 

## Παραπομπές


## Εξωτερικοί σύνδεσμοι
* 

Κατηγορία:Πόλεις της Λιθουανίας
Χετμάνος

Ο **χετμάνος/αταμάνος** (λευκορωσικά: гетман, ουκρανικά: гетьман, πολωνικά: *Hetman*, τσεχικά: *hejtman*, λιθουανικά: *Hetmanas*, ρουμανικά: *hatman*) ήταν πολιτικός τίτλος από την Κεντρική και Ανατολική Ευρώπη, ο οποίος έχει ανατεθεί ιστορικά σε στρατιωτικούς διοικητές. Ήταν ο τίτλος του δεύτερου ανώτατου στρατιωτικού διοικητή στο Βασίλειο της Πολωνίας και στο Μεγάλο Δουκάτο της Λιθουανίας από τον 16ο έως τον 18ο αιώνα. Για μεγάλο μέρος της ιστορίας της Ρουμανίας και του Πριγκιπάτου της Μολδαβίας, ο χετμάνος ήταν ο δεύτερος στην τάξη του στρατού μετά τον κυβερνώντα πρίγκιπα (ο οποίος κατείχε τη θέση του βοεβόδα). Στην Ουκρανία, ο χετμάνος ήταν επίσης ο ανώτατος στρατιωτικός αξιωματούχος στα *χετμανάτα* της Ουκρανίας, ο Στρατός της Ζαπορόζιας (1649-1764) και το Ουκρανικό Κράτος (1918). Ο τίτλος του χετμάνου χρησιμοποιήθηκε από τους Κοζάκους της Ουκρανίας από τον 16ο αιώνα και από τους Τσέχους στη Βοημία από τους Πολέμους των Χουσιτών (15ος αιώνας). Ο χετμάνος είναι σήμερα ο όρος για τον εκλεγμένο κυβερνήτη μιας περιοχής της Τσεχίας (κράι).

## Ετυμολογία
Μια θεωρία αντλεί τη λέξη από το πρώιμο σύγχρονο άνω γερμανικό *Heubtmann* (σύγχρονο γερμανικό *Hauptmann*), με τον *Heubt* να σημαίνει «κεφάλι» και *Mann* «άνθρωπος». Το *Hauptmann* ήταν ένας κοινός στρατιωτικός τίτλος κατά τη μεσαιωνική εποχή, που σημαίνει κυριολεκτικά «καπετάνιος» αλλά λειτουργικά αντιστοιχούσε μάλλον στον σημερινό «στρατηγό». Επιπλέον, έχει προταθεί ότι η τσεχική γλώσσα μπορεί να έχει διατελέσει ως διαμεσολαβητής.

## Παραπομπές



Κατηγορία:Πολωνικοί τίτλοι
Κατηγορία:Στρατιωτική ιστορία της Ουκρανίας
Κατηγορία:Λιθουανικοί τίτλοι
Κατηγορία:Τσέχικοι τίτλοι
Κατηγορία:Σλαβικοί τίτλοι
Χετμανάτο

Το **Χετμανάτο** (ουκρανικά: Гетьманщина ή Гетьманат) είναι μια πολιτική οντότητα που κυβερνάται από έναν χετμάνο.

Το Χετμανάτο μπορεί επίσης να αναφέρεται σε:

*Χετμανάτο των Κοζάκων, ένα κράτος των Κοζάκων στις κεντρικές και βορειοανατολικές περιοχές της Ουκρανίας το διάστημα 1649–1775
*Ουκρανίας της αριστερής όχθης, από το 1667 μέχρι τον 18ο αιώνα, που αναφέρεται ως «Μικρή Ρωσία» ή ως «το Χετμανάτο» σε ρωσικές πηγές
*Ουκρανικό Κράτος, μια αντισοσιαλιστική κυβέρνηση που υπήρχε στο μεγαλύτερο μέρος του σύγχρονου εδάφους της Ουκρανίας (εκτός από τη Δυτική Ουκρανία) από τις 29 Απριλίου έως τις 14 Δεκεμβρίου 1918
Χετμανάτο των Κοζάκων

Το **Χετμανάτο** (ουκρανικά: Гетьманщина) ή **Στρατός της Ζαπορόζιας** (ουκρανικά: Військо Запорозьке) ήταν ένα κράτος των Κοζάκων στην Κεντρική Ουκρανία μεταξύ 1649 και 1764 (μερικές πηγές αναφέρουν μέχρι το 1782). Επίσης, τα διαστήματα 1655–1657 και 1669–1685 αποτέλεσε υποτελές κράτος της Οθωμανικής Αυτοκρατορίας.

Το Χετμανάτο ιδρύθηκε από τον χετμάνο του στρατού της Ζαπορόζιας Μποχντάν Χμελνίτσκι κατά τη διάρκεια της εξέγερσης του 1648–57. Η υπογραφή μιας στρατιωτικής συμμαχίας με το Βασίλειο της Ρωσίας στη Συνθήκη του Περέγιασλαβ του 1654 θεωρείται βασικό σημείο αναφοράς του Χετμανάτου στη σοβιετική, ουκρανική και ρωσική ιστοριογραφία. Ωστόσο, το επίσημο έγγραφο, το οποίο συμβόλιζε την ένωση μεταξύ Ρωσίας και Ουκρανίας, δεν διατηρήθηκε ποτέ και θεωρείται φανταστικό. Η Συνθήκη του Αντρούσοβο το 1667, η οποία διεξήχθη χωρίς καμία εκπροσώπηση από το Χετμανάτο, καθιέρωσε σύνορα μεταξύ πολωνικών και ρωσικών κρατών, διαιρώντας το Χετμανάτο στη μέση κατά μήκος του Δνείπερου.

Μετά από μια αποτυχημένη απόπειρα διάσπασης της ένωσης με τη Ρωσία από τον Ιβάν Μαζέπα το 1708, ολόκληρη η περιοχή συμπεριλήφθηκε στην κυβέρνηση του Κιέβου και η αυτονομία των Κοζάκων περιορίστηκε αρκετά. Η Αικατερίνη Β΄ της Ρωσίας κατάργησε επίσημα το Χετμανάτο το 1764 και το διάστημα 1764–81 η περιοχή ενσωματώθηκε ως διοικητικό συμβούλιο της Κυβέρνησης της Μικρής Ρωσίας με επικεφαλής τον Πιοτρ Ρουμιάντσεφ.

## Δείτε επίσης
*Ελεύθερη Ουκρανία

## Παραπομπές


## Βιβλιογραφία
*
*

## Εξωτερικοί σύνδεσμοι
* 
* 
* 
* Stephen Velychenko, "The battle of Poltava and the decline of Cossack Ukraine in light of Russian and English methods of rule in their borderlands 1707-1914."

Κατηγορία:Οθωμανική Αυτοκρατορία
Κατηγορία:Ιστορικές περιοχές της Ουκρανίας
Γιούλικα Σκαφιδά

Η **Γιούλικα (Γεωργία) Σκαφιδά** (γενν. Καλαμάτα, 3 Οκτωβρίου 1981) είναι Ελληνίδα ηθοποιός της τηλεόρασης, του θεάτρου και του κινηματογράφου.

## Βιογραφία
Γεννήθηκε στις 3 Οκτωβρίου 1981 (Καλαμάτα). Είναι κόρη του παλαίμαχου ποδοσφαιριστή Άγγελου Σκαφιδά και της Βάσιας Νικολακοπούλου.

Το 2004 αποφοίτησε από την Δραματική Σχολή του Ωδείου Αθηνών και της Δραματικής Σχολής Γ. Θεοδοσιάδη καθώς επίσης και τελειόφοιτος του τμήματος Ναυπηγών Μηχανικών του Εθνικού Μετσόβιου Πολυτεχνείου. Υπήρξε πρωταθλήτρια του στίβου ενώ έχει ασχοληθεί και με τον χορό, τη μουσική και το τραγούδι.

Στη τηλεόραση πρωτοεμφανίστηκε το 2002 στις *Τρεις Χήρες σε σκηνοθεσία [[Κώστας Κουτσομύτης|Κώστα Κουτσομύτη]].* Το 2006 έγινε γνωστή στο ευρύ κοινό από την τηλεοπτική σειρά του ΑΝΤ1 Ιωάννα της καρδιάς σε σενάριο Μιρέλλας Παπαοικονόμου. Ακολούθησαν τα "Μαύρα Μεσάνυχτα" σε σκηνοθεσία Πάνου Κοκκινόπουλου και *[[Το Νησί (σειρά)|Το Νησί]] στο* Mega Channel, όπου υποδυόταν την Μαρία Πετράκη. Η σειρά έκανε πρεμιέρα στις 11 Νοεμβρίου και είχε τεράστια ποσοστά τηλεθέασης, καθώς και θεωρήθηκε μια από τις πιο ακριβές ελληνικές παραγωγές (η ακριβότερη για την εποχή εκείνη). Το κινηματογραφικό της ντεμπούτο έγινε στην *[[Κινέττα (ταινία)|Κινέττα]]* σε σκηνοθεσία Γιώργου Λάνθιμου. Έκτοτε έχει παίξει σημαντικούς ρόλους σε πολλές ταινίες όπως ''Το γαμήλιο πάρτυ'' το 2008, η *Άπνοια* το 2010, *[[Οι μαριονέτες]]*  το 2015,το *[[Η Ρόζα της Σμύρνης]]* το 2016 κ.ά.

Το 2014 βραβεύθηκε με το θεατρικό βραβείο «Μελίνα Μερκούρη» για την ερμηνεία της στις παραστάσεις *Ορφέας στον Άδη* του Τένεσι Ουίλιαμς και *[[Το πένθος ταιριάζει στην Ηλέκτρα]]* του Ευγένιου Ο'Νιλ.

Το 2011 κέρδισε το βραβείο Α΄ γυναικείου ρόλου στο London greek film festival για την ταινία *Άπνοια*.

## Προσωπική ζωή
Τον Νοέμβριο του 2023 γέννησε το πρώτο της παιδί, έναν γιο, τον Άγγελο-Γεράσιμο.

## Παραπομπές


Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Κατηγορία:Απόφοιτοι του Ωδείου Αθηνών
Εγιαλέτι

Το **εγιαλέτι** (οθωμανικά τουρκικά: ایالت, ), επίσης γνωστό ως **μπεηλερμπεηλίκι** ή **πασαλίκι**, αποτελούσε πρωταρχική διοικητική διαίρεση της Οθωμανικής Αυτοκρατορίας. Το εγιαλέτι υποδιαιρούνταν σε περιοχές που ονομάζονταν λιβάδες ή σαντζάκια, κάθε ένα από τα οποία ήταν υπό την ευθύνη ενός πασά, μιρά-λιρά ή σαντζάκμπεη. Αυτές οι επαρχίες ονομάζονταν συνήθως πασαλίκια από τους Ευρωπαίους. Ο πασάς λειτουργούσε με εξουσίες απόλυτης κυβέρνησης στην επαρχία του, ήταν ο επικεφαλής τόσο των στρατιωτικών και οικονομικών τμημάτων, όσο και της αστυνομίας και της ποινικής δικαιοσύνης.

Από το 1453 έως τις αρχές του δέκατου ένατου αιώνα, η οθωμανική τοπική διακυβέρνηση ήταν χαλαρά δομημένη. Η αυτοκρατορία διαιρέθηκε αρχικά σε επαρχίες που ονομάζονταν εγιαλέτια, υπό την προεδρία ενός πασά τριών ουρών (φτερά που φέρουν το τελετουργικό προσωπικό του κρατικού αξιωματούχου). Ο Μεγάλος Βεζίρης ήταν υπεύθυνος για τον ορισμό όλων των υψηλών αξιωματούχων του κράτους, τόσο στην πρωτεύουσα όσο και στις επαρχίες. Μεταξύ 1861 και 1866, τα εγιαλέτια καταργήθηκαν, και το έδαφος διαιρέθηκε για διοικητικούς σκοπούς σε βιλαέτια.

## Ονομασίες
Ο όρος *εγιαλέτι* μερικές φορές μεταφράζεται ως επαρχία ή κυβερνείο. Ανάλογα με το επίπεδο του κυβερνήτη, μερικές φορές ήταν γνωστά και ως *πασαλίκια* (με κυβερνήτη *[[πασάς|πασά]]*), *μπεηλερμπεηλίκια* (με κυβερνήτη *μπέη* ή *[[μπεηλέρμπεης|μπεηλέρμπεη]]*) και *καπουδανλίκια* (με κυβερνήτη *καπουδάν*). Το *πασαλίκι* είναι η αφηρημένη λέξη που προέρχεται από τον πασά, που υποδηλώνει την ποιότητα, το αξίωμα ή τη δικαιοδοσία ενός πασά ή του εδάφους που διαχειρίζεται. Σε ευρωπαϊκές πηγές, η λέξη «πασαλίκι» αναφερόταν γενικά στα εγιαλέτια. Ο όρος «εγιαλέτι» άρχισε να εφαρμόζεται στη μεγαλύτερη διοικητική μονάδα της Οθωμανικής Αυτοκρατορίας αντί του μπεηλερμπεηλικίου από το 1590 και μετά και συνέχισε να χρησιμοποιείται μέχρι το 1867.

## Παραπομπές


## Επιπλέον ανάγνωση
*Colin Imber. *The Ottoman Empire, 1300-1650: The Structure of Power*. (Houndmills, Basingstoke, Hampshire, UK: Palgrave Macmillan, 2002.)
*Halil Inalcik. *The Ottoman Empire: The Classical Age 1300-1600*. Trans. Norman Itzkowitz and Colin Imber. (London: Weidenfeld & Nicolson, 1973.)
* Paul Robert Magocsi. *Historical Atlas of Central Europe*. (2nd ed.) Seattle, WA, USA: Univ. of Washington Press, 2002)
**Nouveau Larousse illustré*, undated (early 20th century), passim (in French)
*Donald Edgar Pitcher. *An Historical Geography of the Ottoman Empire*. (Leiden, Netherlands: E.J.Brill,1972.) (Includes 36 color maps)
*Westermann, *Großer Atlas zur Weltgeschichte* (in German) (includes maps)

## Εξωτερικοί σύνδεσμοι

*  Contains a list of eyalets, or 'beglerbei'.
*  Includes a list of provinces or 'beierbei'.
*  With a list of 'beglerbegatus'.
*  With a list of 'beglerbeg' and 'sangiacks'.
*  With a list of 'beglerbeglics'.
*  Includes a list of beglerbegliks and sanjaks.
*  With a list of Eyalets and livas.
*  The appendix includes a list of 'government-generals', sanjaks, and their governors.

Κατηγορία:Είδη διοικητικών διαιρέσεων
Κατηγορία:Κυβέρνηση της Οθωμανικής Αυτοκρατορίας
Κατηγορία:Διοικητικές διαιρέσεις της Οθωμανικής Αυτοκρατορίας
Voltaïc

To ***Voltaïc*** είναι box set και live άλμπουμ της Ισλανδής μουσικού Μπιορκ. Περιλαμβάνει υλικό από το έβδομο στούντιο άλμπουμ της *[[Volta]]*, που κυκλοφόρησε το 2007. Κυκλοφόρησε παγκόσμια σε πέντε διαφορετικές εκδδόσεις στις 23 Ιουνίου 2009. Τα εξώφυλλα και ο σχεδιασμός του απέκτησαν υποψηφιότητα για βραβείο στα Brit Insurance Design Awards το 2010.

## Περιεχόμενα και κυκλοφορία
μικρογραφία|232x232εσ|Το εξώφυλλο της CD εκδοχής του άλμπουμ.
μικρογραφία|233x233εσ|Το εξώφυλλο της CD+DVD έκδοσης του άλμπουμ.
Πέντε διαφορετικές εκδοχές κυκλοφόρησαν. Η πλήρης έκδοση περιελάμβανε ένα CD και δύο δίσκους βινυλίου με 11 τραγούδια, σε ζωντανή ηχογράφηση στα Olympic Studios, ένα DVD με ζωντανές ερμηνείες στο Παρίσι και το Ρέικιαβικ κατά τη διάρκεια του *Volta Tour*, ένα δεύτερο DVD με τα μουσικά βίντεο του Volta και βίντεο των κορυφαίων 10 υποψήφιων βίντεο κλιπ για το διαγωνισμό μουσικού βίντεο για το "Innocence" και, τέλος, ένα δεύτερο CD και δύο δίσκοι βινυλίου με remixes των σίνγκλ του *Volta*. Η δεύτερη εκδοχή περιελάμβανε τα 2 CD και 2 DVD, χωρίς τους δίσκους βινυλίου. Ανάμεσα στις υπόλοιπες εκδοχές είναι και αυτή του μεμονωμένου CD με τα 11 ζωντανά τραγούδια, αλλά και του CD + DVD. Όλες οι εκδοχές κυκλοφόρησαν παγκόσμια στις 23 Ιουνίου 2009.

## Λίστα τραγουδιών
***Songs from the Volta Tour Performed Live at the Olympic Studios*** - CD

***The Volta Tour*** - DVD

***The Volta Videos*** - DVD

***The Volta Mixes*** - CD

## Παραπομπές


Κατηγορία:Μπιορκ
Κατηγορία:Άλμπουμ του 2009
Κατηγορία:Άλμπουμ της Μπιορκ
Μάλκολμ ΜακΝτάουελ

Ο **Μάλκολμ Μακ Ντάουελ** (αγγλικά: *Malcolm McDowell*, 13 Ιουνίου 1943) είναι Άγγλος ηθοποιός.
[μικρογραφία|262x262px|Σε στιγμιότυπο από την ταινία [Το Κουρδιστό Πορτοκάλι (ταινία)|''Το κουρδιστό πορτοκάλι'' (1971)]]

## Καριέρα
Γεννήθηκε το 1943 στο Γιόρκσιρ και σπούδασε υποκριτική στην Ακαδημία Μουσικής και Δραματικής Τέχνης του Λονδίνου.

Έγινε ευρέως γνωστός από τον πρωταγωνιστικό του ρόλο στο *[[Το Κουρδιστό Πορτοκάλι (ταινία)|Το κουρδιστό πορτοκάλι]]* του Στάνλεϊ Κιούμπρικ. Για τον ρόλο αυτό έλαβε υποψηφιότητα για Χρυσή Σφαίρα Α' Ανδρικού Ρόλου. Στην πορεία, υποδύθηκε τον Μικ Τρέιβις σε τρεις ταινίες του Λίντσεϊ Άντερσον: *[[Επαναστατημένη γενιά]]*, *O Lucky Man!* και *Britannia Hospital*.

Επιπλέον, έχει εμφανιστεί στις ταινίες: *[[Καλιγούλας (ταινία)|Καλιγούλας]]*, *[[Εύκολη...κατά λάθος]]* και *[[The Artist]]*. Το 2008 έδωσε τη φωνή του στην ταινία κινουμένων σχεδίων *[[Μπολτ (ταινία, 2008)|Μπολτ]]*.

Στην τηλεόραση έχει παίξει στις σειρές: **, *The Mentalist* και *[[Mozart in the Jungle]]*.

To 2012 απέκτησε το δικό του αστέρι στη Λεωφόρο της Δόξας στο Χόλυγουντ.

## Φιλμογραφία

## Παραπομπές


Κατηγορία:Άγγλοι ηθοποιοί τηλεόρασης
Κατηγορία:Άγγλοι ηθοποιοί κινηματογράφου
Κατηγορία:Άγγλοι ηθοποιοί φωνής
Μητρόπουλος

Με το επώνυμο **Μητρόπουλος** ή **Μητροπούλου** μπορεί να αναφερόμαστε στα παρακάτω πρόσωπα:

## Μητρόπουλος
* Αλέξης Μητρόπουλος (γενν. 1952), Έλληνας εργατολόγος.
* Βασίλης Μητρόπουλος, Έλληνας τραγουδιστής ("Αγάπη μου, κλαις?")
* Βίκτωρ Μητρόπουλος (γενν. 1947), Έλληνας παράγοντας του ποδοσφαίρου.
* Δημήτρης Μητρόπουλος (1896-1960), Έλληνας διευθυντής ορχήστρας.
* Ηλίας Μητρόπουλος (γενν. 1957), Έλληνας τραγουδιστής 
* Θωμάς Μητρόπουλος (γενν. 1944), Έλληνας επιχειρηματίας, παράγοντας του ποδοσφαίρου.
* Ιωάννης Μητρόπουλος (1874-;), Έλληνας αθλητής.
* *Νικόλαος Μητρόπουλος* γνωστός ως Νίκολας Μετρόπολις (1915-1999), Ελληνοαμερικανός φυσικός. 
* Παύλος Μητρόπουλος (γενν. 1990), Έλληνας ποδοσφαιριστής.
* Τάσος Μητρόπουλος (γενν. 1957), Έλληνας ποδοσφαιριστής.

## Μητροπούλου
* Ειρήνη Μητροπούλου (γεν. 1975), Ελληνίδα καλαθοσφαιρίστρια.
* Μόνα Μητροπούλου (1909-1999), Ελληνίδα πεζογράφος και ποιήτρια.

Κατηγορία:Ελληνικά επώνυμα
Σταματίνα Χριστακοπούλου

Η **Σταματίνα "Μάτα" Χριστακοπούλου**, ή **Νικοδέλη** από το όνομα του συζύγου της, γεννημένη το 1938, είναι πρώην διεθνής πρωταθλήτρια της καλαθοσφαίρισης, διέπρεψε σαν αθλήτρια του Σπόρτιγκ Αθηνών. 

Στην εθνική ομάδα αγωνίστηκε το 1958 στον πρώτο επίσημο αγώνα στην ιστορία της εθνικής στις 15 Απριλίου 1958, στην νίκη επί του Λιβάνου με 68-32, και ξανά σε τέσσερις αγώνες στα προκριματικά του Παγκοσμίου κυπέλλου το 1973. Συμμετείχε την επόμενη ημέρα του πρώτου διεθνή αγώνα της εθνικής στο αγώνα Μεικτή Αθηνών- Μεικτή Βηρυτού, που στην ουσία ήταν οι ίδιες ομάδες με τον αγώνα των Εθνικών ομάδων, έπαιξε στα τελευταία λεπτά σαν αλλαγή και σημείωσε 2 πόντους. 

## Παραπομπές


Κατηγορία:Ελληνίδες αθλήτριες της καλαθοσφαίρισης
Κατηγορία:Καλαθοσφαιρίστριες Ηρακλή Θεσσαλονίκης
Κατηγορία:Καλαθοσφαιρίστριες Σπόρτιγκ
Κατηγορία:Καλαθοσφαιρίστριες Εθνικής Ελλάδας
Ιωάννης Α΄ της Νυρεμβέργης

O **Ιωάννης Α΄**, γερμ. Johann I (π. 1279 - 1300) από τον Οίκο των Χοεντσόλερν ήταν μπουργκράβος της Νυρεμβέργης (1297-1300).

## Οικογένεια
Ήταν ο πρωτότοκος γιος του Φρειδερίκου Γ΄ μαργράβου της Νυρεμβέργης και της Ελένης των Ασκάνια, κόρης του Αλβέρτου Α΄ δούκα της Σαξονίας. Η Ελένη ήταν η δεύτερη σύζυγος του πατέρα του.

Κυβερνούσε μαζί με τον νεότερο αδελφό του Φρειδερίκο Δ΄. Το 1300 απεβίωσε σε ηλικία 21 ετών. Ήταν άτεκνος και ο Φρειδερίκος Δ΄ έμεινε μόνος μάργραβος της Νυρεμβέργης.

## Οικογένεια
Νυμφεύτηκε το 1297 την Αγνή της Έσσης· δεν απέκτησαν απογόνους.

## Πρόγονοι


## Πηγές
* M. Spindler, A. Kraus: Geschichte Frankens bis zum Ausgang des 18. Jahrhunderts, Munich, 1997, ISBN 3-406-39451-5
* Theodor Hirsch (1881), "Johann I.", Allgemeine Deutsche Biographie (ADB) (in German), 14, Leipzig: Duncker & Humblot, pp. 273–

## Παραπομπές


Κατηγορία:Οίκος των Χοεντσόλερν
Ιωάννης Γ΄ της Νυρεμβέργης

Ο **Ιωάννης Γ΄**, γερμ. Johann III (π. 1369 - 11 Ιουνίου 1420) από τον Οίκο των Χοεντσόλερν ήταν μπουργκράβος της Νυρεμβέργης (π. 1369 - 11 Ιουνίου 1420).

## Βιογραφία
Ήταν ο πρωτότοκος γιος του Φρειδερίκου Ε΄ μπουργκράβου της Νυρεμβέργης και της Ελισάβετ των Βέττιν, κόρης του Φρειδερίκου Β΄ μαργράβου του Μάισσεν.

Το 1398 απεβίωσε ο πατέρας του και ο Ιωάννης Γ΄ έλαβε το Κούλμπαχ, ενώ ο νεότερος αδελφός του Φρειδερίκος ΣΤ΄ την υπόλοιπη κτήση της Νυρεμβέργης.

Το 1420 απεβίωσε στο Πλάσενμπουρκ σε ηλικία 51 ετών. Ο Φρειδερίκος ΣΤ΄ έμεινε μόνος μπουργκράβος της Νυρεμβέργης· το 1415 αναβαθμίστηκε, ως Φρειδερίκος Α΄, σε μάργραβο του Βρανδεμβούργου.

## Οικογένεια
Νυμφεύτηκε π. το 1381 τη Μαργαρίτα του Οίκου του Λουξεμβούργου, κόρη του Καρόλου Δ΄ της Γερμανίας και είχε τέκνο:
* Ελισάβετ 1391-1429, παντρεύτηκε τον Έμπερχαρντ Γ΄ κόμη της Βυρτεμβέργης.

## Πρόγονοι


## Πηγές
* Mast, Peter: Die Hohenzollern - Von Friedrich III. bis Wilhelm II., Graz, Wien, Köln 1994

## Παραπομπές


Κατηγορία:Οίκος των Χοεντσόλερν
Σαντζάκι της Δράμας

Το **σαντζάκι της Δράμας** (οθωμανικά τουρκικά: *Sancak-i/Liva-i Drama*) ήταν δευτέρου επιπέδου επαρχία (*[[σαντζάκι]]* ή *λιβάς*) της Οθωμανικής Αυτοκρατορίας που περιλάμβανε την περιοχή γύρω από την πόλη της Δράμας, η οποία μετέπειτα περιήλθε στην Ελλάδα και ειδικότερα στην ανατολική Μακεδονία.

## Ιστορία
Το σαντζάκι δημιουργήθηκε ως μέρος των μεταρρυθμίσεων του Τανζιμάτ περί το 1846, από περιοχές που ελήφθησαν από διάφορες επαρχίες. Η ίδια η Δράμα ανήκε στο Σαντζάκι των Σερρών. Το νέο Σαντζάκι Δράμας ανήκε στο εγιαλέτι της Θεσσαλονίκης και μετά το 1867 στο βιλαέτι της Θεσσαλονίκης. Την περίοδο 1867–69, το σαντζάκι της Δράμας συγχωνεύθηκε στο σαντζάκι των Σερρών, αποκαταστάθηκε και στη συνέχεια καταργήθηκε προσωρινά το διάστημα 1872–73. Το 1891, τα εδάφη του ανατολικά του ποταμού Νέστου περιήλθαν στο σαντζάκι της Αδριανούπολης.

Το 1912, το σαντζάκι περιλάμβανε έξι υποδιοικήσεις (καζάδες): Δράμα, Καβάλα, Σαρίσαμπαν, Θάσος και Πράβι. Η επαρχία διαλύθηκε όταν καταλήφθηκε από βουλγαρικά στρατεύματα κατά τον Πρώτο Βαλκανικό Πόλεμο και το 1913, μετά το Δεύτερο Βαλκανικό Πόλεμο περιήλθε στην επικράτεια της Ελλάδας.

## Διοικητική διαίρεση
Οι διοικητικές διαιρέσεις του σαντζακίου το 1912 ήταν οι εξής:
* Καζάς της Δράμας (Δράμα)
* Καζάς της Καβάλας (Καβάλα)
* Καζάς του Σαρίσαμπαν (Χρυσούπολη)
* Καζάς του Πραβίου (Ελευθερούπολη)
* Καζάς της Θάσου (Θάσος)

## Πηγές
* 

## Επιπλέον ανάγνωση
* 

Κατηγορία:Οθωμανική Θράκη
Κατηγορία:Οθωμανική διοικητική διαίρεση της Ελλάδας
Κατηγορία:Σαντζάκια της Οθωμανικής Αυτοκρατορίας στην Ευρώπη
Κατηγορία:Ιστορία της Δράμας
Ιωάννης του Βρανδεμβούργου-Κούλμπαχ

Ο **Ιωάννης ο αλχημιστής** (γερμ. *Johann der alchimist*, 1406 – 16 Νοεμβρίου 1464) από τον Οίκο των Χοεντσόλερν ήταν μάργραβος του Βρανδεμβούργου-Κούλμπαχ (1440-1457).

## Βιογραφία
Ήταν ο πρωτότοκος γιος του Φρειδερίκου Α΄ μαργράβου του Βρανδεμβούργου και της Ελισάβετ των Βίττελσμπαχ, κόρης του Φρειδερίκου δούκα της Βαυαρίας-Λάντσουτ.

Το 1464 απεβίωσε στο Μπάιερσντορφ σε ηλικία 58 ετών και τον διαδέχθηκε ο νεότερος αδελφός του Αλβέρτος Γ΄ Αχιλλεύς.

## Οικογένεια
Νυμφεύθηκε το 1422 τη Βαρβάρα των Ασκάνια, κόρη του Ροδόλφου Γ΄ δούκα της Σαξονίας-Βίττενμπερκ και είχε τέκνα:

* Βαρβάρα 1423-1481, παντρεύτηκε τον Λουδοβίκο Γ΄ Γκοντζάγκα μαρκήσιο της Μάντουας.
* Ελισάβετ 1425-μετά το 1465, παντρεύτηκε πρώτα τον Ιωακείμ δούκα της Πομερανίας και μετά τον Βάρτσλαβ Ι΄ δούκα της Πομερανίας.
* Δωροθέα 1431-1495, παντρεύτηκε πρώτα τον Χριστόφορο Γ΄ των Βίττελσμπαχ της Δανίας και μετά τον διάδοχό του Χριστιανό Α΄ των Όλντενμπουρκ της Δανίας.

## Πρόγονοι


## Πηγές
* [Allgemeine Deutsche Biographie''](http://mdz.bib-bvb.de/digbib/lexika/adb/images/adb014/@ebt-link?target=idmatch(entityref,adb0140155)) 
* Marlesreuth.de 
* Wer ist wer in Bayreuth? 
* Herbert Eulenberg: *The Hohenzollerns*, μετάφρ. Mildred Mary Bozman, The Century Co., Νέα Υόρκη 1929

## Παραπομπές


Ιωαννης του Βρανδεμβουργου-Κουλμ
Φρειδερίκος Β΄ του Βρανδεμβούργου

O **Φρειδερίκος Β΄**, γερμ. Friedrich ΙΙ (19 Νοεμβρίου 1413 - 10 Φεβρουαρίου 1471) από τον Οίκο των Χοεντσόλερν ήταν εκλέκτορας του Βρανδεμβούργου (1440-1470).

## Βιογραφία
Ήταν ο δευτερότοκος γιος του Φρειδερίκου Α΄ μάργραβου του Βρανδεμβούργου και της Ελισάβετ των Βίττελσμπαχ, κόρης του Φrειδερίκου δούκα της Βαυαρίας-Λάντσουτ.

Το 1471 απεβίωσε σε ηλικία 58 ετών και τον διαδέχθηκε ο νεότερος αδελφός του Αλβέρτος Γ΄ Αχιλλεύς.

## Οικογένεια
Νυμφεύτηκε το 1441 την Αικατερίνη των Βέττιν, κόρη του Φρειδερίκου Α΄ εκλέκτορα της Σαξονίας και είχε τέκνα:
* Δωροθέα π. 1446-1519, παντρεύτηκε τον Ιωάννη Ε΄ των Ασκάνια δούκα της Σαξονίας-Λάουενμπουργκ. 
* Μαργαρίτα π. 1450-1489, παντρεύτηκε τον Μπόγκισλαβ Ι΄ δούκα της Πομερανίας.
* Ιωάννης 1404/16-1454.

## Πρόγονοι


## Πηγές
* Hermann Grote "Stammtafeln Europäische Herrscher- und Fürstanhäuser" Leipzig 1877, reprint Verlag-Leipzig, ISBN 3-8262-0710-6.
## Παραπομπές


Κατηγορία:Οίκος των Χοεντσόλερν
Φρειδερίκος του Άλτμαρκ

O **Φρειδερίκος** ο *παχύς*, γερμ. Friedrich der fett (π. 1424 - 6 Οκτωβρίου 1463) από τον Οίκο των Χοεντσόλερν ήταν μάργραβος (ονομαστικά μόνο) του Βρανδεμβούργου. Έγινε κύριος του Άλτμαρκ.

## Βιογραφία
Ήταν ο τέταρτος γιος του Φρειδερίκου Α΄ εκλέκτορα του Βρανδεμβούργου και της Ελισάβετ των Βίττελσμμπαχ, κόρης του Φρειδερίκου δούκα του Λάντσουτ.

Το 1464 απεβίωσε στο Τάνγκερμυνντε σε ηλικία 39 ετών.

## Οικογένεια
Νυμφεύτηκε το 1449 την Αγνή, κόρη του Μπάρνιμ Η΄ δούκα της Πομερανίας-Βόλγκαστ και είχε τέκνο:
* Μαγδαληνή 1460-1496, παντρεύτηκε τον γιο του 7ου εξαδέλφου της Άιτελ-Φρειδερίκο Β΄ των Χοεντσόλερν-Σουαβίας κόμη του Χοεντσόλερν.

## Πρόγονοι


## Πηγές
* Theodor Hirsch (1877), "Friedrich der Jüngere oder Feiste, Markgraf von Brandenburg", Allgemeine Deutsche Biographie (ADB) (in German), 7, Leipzig: Duncker & Humblot, p. 480

## Παραπομπές


Κατηγορία:Οίκος των Χοεντσόλερν
Σιγισμούνδος του Μπαϊρόιτ

Ο **Σιγισμούνδος**, γερμ. Siegmund (27 Σεπτεμβρίου 1468 - 26 Φεβρουαρίου 1495) από τον Οίκο των Χοεντσόλερν ήταν μαργράβος του Μπαϊρόιτ (1486-1495).

## Βιογραφία
Ήταν ο τρίτος γιος του Αλβέρτου Γ΄ Αχιλλέα, μαργράβου του Βρανδεμβούργου και της Άννας των Βέττιν, κόρης του Φρειδερίκου Β΄ εκλέκτορα της Σαξονίας.

Το 1495 απεβίωσε στο Άνσμπαχ σε ηλικία 27 ετών, άγαμος και τον διαδέχθηκε ο μεγαλύτερος αδελφός του Φρειδερίκος Α΄.

## Πρόγονοι


## Πηγές
* Marek, Miroslav. "Hohenz 2". Genealogy. EU.

## Παραπομπές


Κατηγορία:Οίκος των Χοεντσόλερν
Φρειδερίκος του Βρανδεμβούργου (1530-1552)

Ο **Φρειδερίκος**, γερμ. Friedrich (12 Δεκεμβρίου 1530 - 2 Οκτωβρίου 1552) από τον Οίκο των Χοεντσόλερν ήταν πρίγκιπας-αρχιεπίσκοπος του Μαγδεβούργου και διοικητής του πριγκιπάτου-επισκοπής του Χάλμπερστατ.

## Βιογραφία
Ήταν ο δευτερότοκος γιος του Ιωακείμ Β΄ εκλέκτορα του Βρανδεμβούργου και της Μαγδαληνής των Βέττιν, κόρης του Γεωργίου της Σαξονίας.

Κατά τον Πόλεμο της Σμαλκαλδικής Ένωσης των Προτεσταντών πριγκίπων της Γερμανίας ο Ιωάννης-Αλβέρτος του Βρανδεμβούργου-Άνσμπαχ-Κούλμπαχ εκτοπίστηκε από την αρχιεπισκοπή του Μαγδεβούργου και ο Φρειδερίκος τοποθετήθηκε ως νέος αρχιεπίσκοπος, ώστε να αποτραπεί η προσάρτηση του Μαγδεβούργου στη Σαξονία. Το 1551 ο πάπας επικύρωσε τον διορισμό του.

Ο Φρειδερίκος απεβίωσε το επόμενο έτος σε ηλικία 22 ετών. Η εξαίρετη σκευή του οίκου του είχε κοστίσει 20.000 γκίλντερς κατά τους έξι μήνες που κυβέρνησε.

## Πρόγονοι


## Πηγές
* Hermann Grote "Stammtafeln Europäische Herrscher- und Fürstanhäuser" Leipzig 1877, reprint Verlag-Leipzig, ISBN 3-8262-0710-6.

## Παραπομπές


Κατηγορία:Οίκος των Χοεντσόλερν
Αλβέρτος του Βρανδεμβούργου

Ο **Αλβέρτος**, γερμ. Albrecht (28 Ιουνίου 1490 - 24 Σεπτεμβρίου 1545) από τον Οίκο των Χοεντσόλερν ήταν επίσκοπος του Χάλμπερστατ (1513-45), αρχιεπίσκοπος του Μαγδεβούργου (1513-45) και αρχιεπίσκοπος-εκλέκτορας του Μάιντς (1514-45).

## Βιογραφία
Ήταν ο δευτερότοκος γιος του Ιωάννη Κικέρωνος εκλέκτορα του Βρανδεμβούργου και της Μαργαρίτας των Βέττιν, κόρης του Γουλιέλμου Γ΄ λαντγκράβου της Θουριγγίας.

Γεννήθηκε στο Κελλν επί του Σπρέε και το 1499 διαδέχθηκε τον πατέρα του, μαζί με τον μεγαλύτερο αδελφό του Ιωακείμ Α΄. Ο μεγαλύτερος αδελφός του κράτησε τον αξίωμα του εκλέκτορα του Βρανδεμβούργου, ενώ ο Αλβέρτος σπούδασε στο Πανεπιστήμιο της Φρανκφούρτης επί του Όντερ. Εισήλθε στην εκκλησιαστική σταδιοδρομία και το 1513, στα 23 του έτη, έγινε αρχιεπίσκοπος του Μαγδεβούργου και διοικητής της επισκοπής του Χάλμπερστατ.

Το 1545 απεβίωσε σε ηλικία 55 ετών.

## Πρόγονοι


## Πηγές
* Helmut Börsch-Supan, et al. "Hohenzollern, House of." Grove Art Online. Oxford Art Online. Oxford University Press. Web. 24 Jul. 2016.
* Roesgen, Manfred von. Kardinal Albrecht von Brandenburg : ein Renaissancefürst auf dem Mainzer Bischofsthron. Moers : Steiger, 1980.
* Schauerte, Thomas and Andreas Tacke. Der Kardinal Albrecht von Brandenburg : Renaissancefürst und Mäzen. 2 v. Regensburg : Schnell + Steiner, 2006. Contents: Bd. 1. Katalog / herausgegeben von Thomas Schauerte—Bd. 2. Essays / herausgegeben von Andreas Tacke ; mit Beiträgen von Bodo Brinkmann ... [et al.]. Note: Exhibition held September 9 – November 26, 2006, Halle an der Saale.
* "Prayer Book of Cardinal Albrecht of Brandenburg." The J. Paul Getty Museum, viewed 24 July 2016.
## Παραπομπές


Κατηγορία:Οίκος των Χοεντσόλερν
Σιγισμούνδος του Βρανδεμβούργου

Ο **Σιγισμούνδος**, γερμ. Sigismund (1538 - 1566) από τον Οίκο των Χοεντσόλερν ήταν πρίγκιπας-αρχιεπίσκοπος του Μαγδεβούργου (1552-1566) και διοικητής του πριγκιπάτου-επισκοπής του Χάλμπερστατ (1552-1566).

## Βιογραφία
Ήταν ο τρίτος γιος του Ιωακείμ Β΄ Έκτορα εκλέκτορα του Βρανδεμβούργου και της Χέντβιχ των Γιαγκιελλόνων, κόρης του Σιγισμούνδου Α΄ της Πολωνίας.

Γεννήθηκε στο Κελλν και πήρε το όνομα του εκ μητρός πάππου του, στον οποίο έμοιαζε και φυσιογνωμικά. Το 1552 διαδέχθηκε τον δευτερότοκο αδελφό του Φρειδερίκο ως πρίγκιπας-αρχιεπίσκοπος του Μαγδεβούργου και διοικητής του πριγκιπάτου-επισκοπής του Χάλμπερστατ. Οι δύο θέσεις είχαν συνδυαστεί από το 1480. Επειδή ήταν μόλις 14 ετών, ο Σύλλογος του καθεδρικού του Μαγδεβούργου δεν μπορούσε να τον εκλέξει, έτσι ο Σιγισμούνδος κατείχε τις θέσεις θεωρητικά μόνο. Ο Σύλλογος τοποθέτησε ως διαχειριστή τον Ιωάννη-Γεώργιο κόμη του Μάνσφελτ ως το 1557, οπότε ο Σιγισμούνδος ενηλικιώθηκε.

Ο πάπας Ιούλιος Γ΄ επικύρωσε την εκλογή και το 1553 οι ευγενείς τού απέδωσαν φόρο τιμής στη Χάλλε επί του Ζάαλε. Ήταν Λουθηρανός, αλλά στα πρώτα έτη τού νέου αυτού σχίσματος η Αγία Έδρα δεν ήταν πάντα ενήμερη για το ποιος ήταν σοβαρά Λουθηρανός και πάντα ήλπιζε ότι ο σχίσμα θα μειωνόταν. Αν και ως Λουθηρανός επίσκοπος μπορούσε να νυμφευτεί, έμεινε άγαμος. Το 1567 και τα υπόλοιπα μέλη τού Συλλόγου τού καθεδρικού μετεστράφησαν στον Λουθηρανισμό.

Το 1566 απεβίωσε σε ηλικία 28 ετών.

## Πρόγονοι


## Πηγές
* Hoffmann, Friedrich W. (1847). Geschichte der Stadt Magdeburg, Baensch, p. 316 ff.
* Karl Janicke (1892), "Sigmund", Allgemeine Deutsche Biographie (ADB) (in German), 34, Leipzig: Duncker & Humblot, pp. 294–297
* Pauli, Karl Friedrich (1762). Allgemeine preussische Staatsgeschichte, C. P. Francken, p. 194

## Παραπομπές


Κατηγορία:Οίκος των Χοεντσόλερν
Φρανκ Κοστέλο

Ο **Φρανκ  Κοστέλο** (ιταλικά Francisco Castiglia) (26 Ιανουαρίου, 1891– 18 Φεβρουαρίου, 1973) ήταν Ιταλο-Αμερικανός γκάνγκστερ και από τους ηγέτες της Κόζα Νόστρα στις ΗΠΑ. Είχε το παρατσούκλι «Ο Πρωθυπουργός του υποκόσμου» λόγω της μεγάλης δύναμης του στην Μαφία  και της πολιτικής επιρροής και διασυνδέσεων που είχε στην Αμερική. Ηγούνταν της οικογένειας Λουτσιάνο που μετά το 1936 μετονομάστηκε σε Οικογένεια Τζενοβέζε, που ήταν και η μία από τις πέντε οικογένειες της Κόζα Νόστρα στην Νέα Υόρκη. Είχε υπό τον έλεγχο του μια τεράστια αυτοκρατορία τζόγου σε όλη την Αμερικανική Επικράτεια.

## Πρώτα χρόνια
Ο Φραντζέσκο Καστίλια, όπως ήταν το πραγματικό του όνομα, γεννήθηκε στο Λαουρόπολι της επαρχίας Κοσέντζα στην περιοχή της Καλαβρίας. Το 1895 επιβιβάστηκε σε ένα πλοίο με προορισμό τις Ηνωμένες Πολιτείες μαζί με τη μητέρα του και τον αδελφό του, Εντουάρντο για να συναντήσουν τον πατέρα τους, ο οποίος είχε μετακομίσει στο Ανατολικό Χάρλεμ της Νέας Υόρκης λίγα χρόνια νωρίτερα και είχε ανοίξει ένα μικρό ιταλικό παντοπωλείο.

Ενώ ο Κοστέλο ήταν ακόμη μικρός, ο αδελφός του ήταν αυτός που τον έβαλε σε συμμορίες. Στα 13 του, είχε γίνει μέλος μιας  τοπικής συμμορίας και άρχισε να χρησιμοποιεί το  όνομα Φράνκι. Ο Κοστέλο διέπραξε μικρά αδικήματα και πήγε στη φυλακή για επίθεση και ληστεία το 1908, το 1912 και το 1917.

Το 1918 παντρεύτηκε τη Λορέτα Τζιγκέρμαν, μια εβραϊα που ήταν η αδελφή ενός στενού του φίλου. Την ίδια χρονιά, ο Κοστέλο πήγε πάλι για δέκα μήνες στη φυλακή για παράνομη οπλοκατοχή. Μετά την αποφυλάκιση του, αποφάσισε να αποφύγει τις παρανομίες του δρόμου και να χρησιμοποίει το μυαλό του για να κερδίζει χρήματα ως μαφιόζος. Αποκηρύσσοντας την χρήση βίας και την κατοχή όπλου έκτοτε ο Κοστέλο δεν ξανάπηγε φυλακή για 37 ολόκληρα χρόνια.

Ο Κοστέλο ξεκίνησε να αναδεικνύεται κατά την διάρκεια της Ποτοαπαγόρευσης στις Ηνωμένες Πολιτείες.

## Παραπομπές


Κατηγορία:Αφεντικά της Μαφίας
Κατηγορία:Λαθρέμποροι αλκοόλ
Κατηγορία:Αμερικανοί Γκάνγκστερ
Κατηγορία:Πολιτογραφημένοι πολίτες των Ηνωμένων Πολιτειών
Ιωάννης του Βρανδεμβούργου-Κυστρίν

Ο **Ιωάννης**, γερμ. Johann (3 Αυγούστου 1513 - 13 Ιανουαρίου 1571) πό τον Οίκο των Χοεντσόλερν ήταν μάργραβος του Βρανδεμβούργου-Κυστρίν.

## Βιογραφία
Ήταν ο δευτερότοκος γιος του Ιωακείμ Α΄ Νέστορος εκλέκτορα του Βρανδεμβούργου και της Ελισάβετ των Όλντενμπουρκ, κόρης του Ιωάννη της Δανίας.

Το 1571 απεβίωσε σε ηλικία 58 ετών.

## Οικογένεια
Νυμφεύτηκε το 1537 την Αικατερίνη των Γουέλφων, κόρη του Ερρίκου Ε΄ δούκα του Μπράουνσβαϊγκ-Βόλφενμπυτελ και είχε τέκνα:
* Ελισάβετ 1540-1578, παντρεύτηκε τον 2ο εξάδελφο του πατέρα της Γεώργιο-Φρειδερίκο των Χοεντσόλερν μάργραβο του Βρανδεμβούργου-Άνσμπαχ.
* Αικατερίνη 1549-1602, παντρεύτηκε τον γιο του εξαδέλφου της Ιωακείμ-Φρειδερίκο των Χοεντσόλερν εκλέκτορα του Βρανδεμβούργου.

## Πρόγονοι


## Πηγές
* Theodor Fontane: Walking through the Mark Brandenburg, Part Two: The Oder country. Chapter: Margrave Hans.
* Theodor Hirsch (1881), "Johann (Margrave of Brandenburg-Küstrin)", Allgemeine Deutsche Biographie (ADB) (in German), 14, Leipzig: Duncker & Humblot, pp. 156 – 165

## Αναφορές


Κατηγορία:Οίκος των Χοεντσόλερν
Καζιμίρ του Βρανδεμβούργου-Μπαϊρόιτ

Ο **Καζιμίρ**, γερμ. Kasimir (27 Δεκεμβρίου 1481 - 21 Σεπτεμβρίου 1527) από τον Οίκο των Χοεντσόλερν ήταν μαργράβος του Βρανδεμβούργου-Μπαϊρόιτ, δηλ. του Κούλμπαχ (1515-1527).

## Βιογραφία
Ήταν ο πρωτότοκος γιος του Φρειδερίκου Α΄, μαργράβου του Βρανδεμβούργου-Άνσμπαχ και της Σοφίας των Γιαγκελλόνων, κόρης του Καζ'ιμιρ Δ΄ της Πολωνίας.

Το 1527 απεβίωσε στη Βούδα σε ηλικία 46 ετών και τον διαδέχθηκε ο μόνος γιος του Αλβέρτος Αλκιβιάδης.

## Οικογένεια
Νυμφεύτηκε το 1518 τη Σουζάνα του Βίττελσμπαχ, κόρη του Αλβέρτου Δ΄, δούκα της Βαυαρίας και είχε τέκνα:
* Μαρία 1519-1567, παντρεύτηκε τον Φρειδερίκο Γ΄ των Βίττελσμπαχ εκλέκτορα του Παλατινάτου.
* Αικατερίνη 1520-1521.
* Αλβέρτος Αλκιβιάδης 1522-1557, μαργράβος του Βρανδεμβούργου-Κούλμπαχ.
* Κουνιγούνδη 1524-1558, παντρεύτηκε τον Κάρολο Β΄, μαργράβο του Μπάντεν-Ντούρλαχ.
* Φρειδερίκος 1525-1525.

## Πρόγονοι

## Πηγές
* Theodolinde von Paschwitz, Markgraf Kasimir. Ein historischer Roman aus dem 16. Jahrhundert, Regensburg, 1910
* Theodor Hirsch (1876), "Kasimir (Markgraf von Brandenburg-Ansbach-Kulmbach)", Allgemeine Deutsche Biographie (ADB) (in German), 4, Leipzig: Duncker & Humblot, pp. 43–53
* Casimir in Kirchberg an der Jagst – Schicksal einer hohenlohe-fränkischen Stadt vol. I (after a manuscript from the legacy of war court counciller Theodor Sandel at webisphere.de)

## Παραπομπές

Κατηγορία:Οίκος των Χοεντσόλερν
Αλβέρτος Αλκιβιάδης του Βρανδεμβούργου-Κούλμπαχ

Ο **Αλβέρτος Αλκιβιάδης** ο *πολεμοχαρής*, γερμ. Albrecht Alcibiades der kriegerische (28 Μαρτίου  1522 - 8 Ιανουαρίου 1557) από τον Οίκο των Χοεντσόλερν ήταν μαργράβος του Βρανδεμβούργου-Κούλμπαχ (1527-1533).

## Βιογραφία
Ήταν ο μόνος γιος του Καζιμίρ, μαργράβου του Βρανδεμβούργου-Μπαϊρόιτ και της Σουζάνας των Βίττελσμπαχ, κόρης του Αλβέρτου Δ΄, δούκα της Βαυαρίας.

Γεννήθηκε στο Άνσμπαχ και όταν το 1527 απεβίωσε ο πατέρας του, ήταν 5 ετών. Κηδεμόνας αυτού ανέλαβε ο θείος του Γεώργιος, μαργράβος του Βρανδεμβούργου-Άνσμπαχ, ένας σφοδρός οπαδός του Προτεσταντισμού. Όταν ο Αλβέρτος Αλκιβιάδης ενηλικιώθηκε το 1541, έλαβε την πατρική κτήση του Μπαϊρόιτ· επειδή η πρωτεύουσα ήταν το Κούλμπαχ, έμεινε γνωστός ως μαργράβος του Βρανδεμβούργου-Κούλμπαχ.

Η ανήσυχη και νευρική φύση του τον προόρισε για στρατιωτική σταδιοδρομία: αφού συγκέντρωσε μια μικρή ομάδα στρατιωτών, υποστήριξε τον Κάρολο Ε΄ των Αψβούργων της Γερμανίας στον πόλεμο εναντίον της Γαλλίας το 1543.

Το 1557 απεβίωσε στο Πφόρτσχαϊμ σε ηλικία 35 ετών, άγαμος και τον διαδέχθηκε ο εξάδελφός του Γεώργιος Φρειδερίκος.

## Πρόγονοι

## Πηγές
* Chisholm, Hugh, ed. (1911). "Albert". Encyclopædia Britannica. 1 (11th ed.). Cambridge University Press. pp. 493–494. Endnote: See J. Voigt, Markgraf Albrecht Alcibiades von Brandenburg-Kulmbach (Berlin, 1852).

## Παραπομπές


Κατηγορία:Οίκος των Χοεντσόλερν
Αλβέρτος Φρειδερίκος της Πρωσίας

Ο **Αλβέρτος Φρειδερίκος** (γερμ.: *Albrecht Friedrich*, 29 Απριλίου 1553 - 27 Αυγούστου 1618) από τον Οίκο των Χοεντσόλερν ήταν δούκας της Πρωσίας (1568-1618).

## Βιογραφία
Ήταν ο μόνος γιος του Αλβέρτου, δούκα της Πρωσίας και της Άννας-Μαρίας των Γουέλφων, κόρης του Ερρίκου Α΄, δούκα του Μπράουνσβαϊγκ-Λύνεμπουργκ-Κάλενμπεργκ.

Το 1618 απεβίωσε στο Φισχάουζεν σε ηλικία 65 ετών. Δεν είχε άρρενες απογόνους και τον διαδέχθηκε ο γαμπρός του Ιωάννης Σιγισμούνδος, εκλέκτορας του Βρανδεμβούργου.

## Οικογένεια
Νυμφεύτηκε τη Μαρία-Ελεονώρα του Λα Μαρκ, κόρη του Γουλιέλμου, δούκα του Γύλιχ-Κλέβης-Μπεργκ και είχε τέκνα:
* Άννα 1576-1625, παντρεύτηκε τον εγγονό του τρίτου εξαδέλφου της Ιωάννη-Σιγισμούνδο των Χοεντσόλερν, εκλέκτορα του Βρανδεμβούργου.
* Μαρία 1579-1649, παντρεύτηκε τον γιο του τρίτου εξαδέλφου της Χριστιανό των Χοεντσόλερν, μαργράβο του Βρανδεμβούργου-Μπαϊρόιτ.
* Σοφία 1582-1610, παντρεύτηκε τον Γουλιέλμο των Κέττλερ, δούκα της Κουρλάνδης & Σεμιγαλλίας.
* Ελεονώρα 1583-1607, παντρεύτηκε τον γιο του τρίτου εξαδέλφου της Ιωακείμ Φρειδερίκο των Χοεντσόλερν, εκλέκτορα του Βρανδεμβούργου (αδελφό του Χριστιανού).
* Μαγδαληνή-Σίβυλλα 1586-1659, παντρεύτηκε τον Ιωάννη-Γεώργιο Α΄ των Βέττιν, εκλέκτορα της Σαξονίας.
* Αλβέρτος-Φρειδερίκος 1580, Γουλιέλμος-Φρειδερίκος 1585-1586, απεβίωσαν σε νηπιακή ηλικία.

## Πρόγονοι

## Πηγές
* Carl Wilhelm von Lancizolle (1828). Geschichte der Bildung des preussischen Staats. Erster Theil, Volumes 1-2. Berlin and Stettin: Nicolaischen Buchhandlung. p. 474.

## Παραπομπές


Κατηγορία:Οίκος των Χοεντσόλερν
Κατηγορία:16ος αιώνας στην Πρωσία
Κατηγορία:Δούκες της Πρωσίας
Χρήστος Μανδάς

Ο **Χρήστος Μανδάς** (Πειραιάς, 17 Σεπτεμβρίου 2001) είναι Έλληνας διεθνής ποδοσφαιριστής, ο οποίος αγωνίζεται ως τερματοφύλακας για την Μπόρνμουθ, με την μορφή δανεισμού από την Λάτσιο και την εθνική ομάδα της Ελλάδας.

## Καριέρα

### Ξεκίνημα στον Ατρόμητο
Στις 28 Νοεμβρίου 2017, ο Μάνδας έκανε το ντεμπούτο του στην πρώτη ομάδα του Ατρομήτου, σε έναν αγώνα του Κυπέλλου 2017-18 εναντίον της ΑΕ Σπάρτης. Στις 5 Μαΐου 2018, έκανε το ντεμπούτο του στο πρωτάθλημα, σε μία νίκη με 4-0 εναντίον της Κέρκυρας. Ταυτόχρονα, έσπασε το ρεκόρ του νεότερου παίκτη που αγωνίστηκε ποτέ με τη φανέλα των «κυανόλευκων» σε Κύπελλο Ελλάδας ή SuperLeague. Με τον Ατρόμητο, πραγματοποίησε  33 εμφανίσεις σε πρωτάθλημα και κύπελλο από το 2017 έως το 2021.

### ΟΦΗ
Στις 31 Ιανουαρίου του 2022, ανακοινώθηκε και επίσημα από τον ΟΦΗ.  Αν και στην πρώτη του σεζόν πραγματοποίησε μόλις 1 εμφάνιση με τους Κρητικούς, την επόμενη χρονιά καθιερώθηκε ως βασικός τερματοφύλακας της ομάδας, πραγματοποιώντας πολύ καλές εμφανίσεις. 

### Λάτσιο
Στις 30 Αυγούστου του 2023, ανακοινώθηκε η μεταγραφή του στην Λάτσιο. Ενώ αρχικά φαινόταν πως θα καθόταν δανεικός στον ΟΦΗ για την σεζόν 2023/24, ο προπονητής των Ιταλών, Μαουρίτσιο Σάρι, ζήτησε την παραμονή του παίκτη στην ομάδα του.  Η μεταγραφή του κόστισε 1,5εκ. ευρώ, ενώ ο ΟΦΗ έχει κρατήσει ποσοστό μεταπώλησης.   Στις 2 Σεπτεμβρίου του ίδιου έτους, συμπεριλήφθηκε για πρώτη φορά στην αποστολή της Ιταλικής ομάδας, για τον αγώνα με την Νάπολι. 

#### Μπόρνμουθ (δανεισμός)
Στις 27 Ιανουαρίου του 2026, ο Μανδάς ανακοινώθηκε από την Μπόρνμουθ της Πρέμιερ Λιγκ, ως δανεικός μέχρι το καλοκαίρι. 

## Διεθνής καριέρα
Στις 11 Ιουνίου του 2024 πραγματοποίησε το ντεμπούτο του με την Εθνική Ελλάδος σε έναν φιλικό αγώνα απέναντι στην Μάλτα, αντικαθιστώντας τον Κωσταντίνο Τζολάκη στο 82ο λεπτό στης αναμέτρησης. 

## Παραπομπές


## Εξωτερικοί σύνδεσμοι

* Προφίλ στο Transfermarkt.com

Κατηγορία:Έλληνες ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδας Κ16
Κατηγορία:Ποδοσφαιριστές Εθνικής Ελλάδας Κ17
Κατηγορία:Ποδοσφαιριστές Εθνικής Ελλάδας Κ18
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Ατρόμητου Αθηνών
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές Λάτσιο
Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιριστές Σέριε Α
Κατηγορία:Ξένοι ποδοσφαιριστές στην Ιταλία
Κατηγορία:Ποδοσφαιριστές ΑΦΚ Μπόρνμουθ
Κατηγορία:Ποδοσφαιριστές Πρέμιερ Λιγκ
Κατηγορία:Ξένοι ποδοσφαιριστές στην Αγγλία
Νάσος Ηλιόπουλος

Ο **Νάσος Ηλιόπουλος** (Αθήνα, 20 Δεκεμβρίου 1983) είναι Έλληνας Πολιτικός και Βουλευτής της Νέας Αριστεράς, εκλεγμένος με τον ΣΥ.ΡΙΖ.Α. - Π.Σ. στις Εκλογές του Ιουνίου 2023. Έχει διατελέσει Υφυπουργός Εργασίας, Κοινωνικής Ασφάλισης και Κοινωνικής Αλληλεγγύης σε κυβερνήσεις του ΣΥΡΙΖΑ.

## Βιογραφία
Γεννήθηκε στις 20 Δεκεμβρίου 1983 στην Αθήνα. Έχει σπουδάσει στο τμήμα Πληροφορικής του Οικονομικού Πανεπιστημίου Αθηνών και έχει κάνει μεταπτυχιακές σπουδές στο τμήμα Πολιτικής Επιστήμης και Ιστορίας του Παντείου Πανεπιστημίου, στο οποίο είναι υποψήφιος διδάκτορας. Έχει εργαστεί στην ιδιωτική εκπαίδευση και έχει συνεργαστεί με το Ίδρυμα Ρόζα Λούξεμπουργκ.

## Πολιτική σταδιοδρομία
Το 2002 έγινε μέλος της Νεολαίας Συνασπισμού και από το 2010 έως το 2013 διετέλεσε γραμματέας του Κεντρικού Συμβουλίου της οργάνωσης. Υπήρξε μέλος της Κεντρικής Επιτροπής του ΣΥΡΙΖΑ και μέλος του Εκτελεστικού Συμβουλίου της Πολιτικής Γραμματείας του κόμματος.

Το 2014 εξελέγη περιφερειακός σύμβουλος Κεντρικού Τομέα Αττικής με τον συνδυασμό «Δύναμη Ζωής» της Ρένας Δούρου. Στις εκλογές του Ιανουαρίου του 2015 ήταν υποψήφιος με τον ΣΥΡΙΖΑ στην Α' Αθηνών, χωρίς να καταφέρει να εκλεγεί.

Στις 11 Νοεμβρίου 2016 ανέλαβε Ειδικός Γραμματέας του Σώματος Επιθεώρησης Εργασίας. Από τις 28 Φεβρουαρίου 2018 έως τις 15 Φεβρουαρίου 2019 ήταν υφυπουργός Εργασίας, Κοινωνικής Ασφάλισης και Κοινωνικής Αλληλεγγύης στην κυβέρνηση του Αλέξη Τσίπρα.

Στις 21 Δεκεμβρίου 2018 ανακοινώθηκε η υποψηφιότητά του για τη δημαρχία της Αθήνας. Στον πρώτο γύρο των εκλογών έλαβε 35.392 ψήφους και ποσοστό 16,98% και πέρασε στον δεύτερο γύρο, όπου, ωστόσο, ηττήθηκε από τον συνυποψήφιό του, Κώστα Μπακογιάννη, λαμβάνοντας 51.487 ψήφους και ποσοστό 34,75%.

Στις βουλευτικές εκλογές του 2019 τοποθετήθηκε στην όγδοη θέση του ψηφοδελτίου επικρατείας του ΣΥΡΙΖΑ-Π.Σ..

Την 1 Σεπτεμβρίου 2019 ορκίστηκε δημοτικός σύμβουλος στον Δήμο Αθηναίων.

Τον Σεπτέμβριο του 2020 ανέλαβε εκπρόσωπος Τύπου του ΣΥΡΙΖΑ-Π.Σ., θέση που διατήρησε μέχρι το τέλος του 2022.

Στις εκλογές του Μαΐου και του Ιουνίου 2023 εξελέγη βουλευτής στην Α' Αθηνών και τον Ιούλιο ορίστηκε κοινοβουλευτικός εκπρόσωπος.

Ο Νάσος Ηλιόπουλος αποχώρησε από τον ΣΥΡΙΖΑ-Π.Σ. στις 23 Νοεμβρίου 2023, μαζί με οκτώ ακόμη βουλευτές της Κίνησης «6+6» δημοσιοποιώντας σχετικό κείμενο. Στις 5 Δεκεμβρίου, μαζί με 10 ακόμη πρώην βουλευτές του ΣΥΡΙΖΑ-Π.Σ., συγκρότησαν νέα Κοινοβουλευτική Ομάδα με τον τίτλο Νέα Αριστερά και ο ίδιος ανέλαβε καθήκοντα κοινοβουλευτικού εκπροσώπου.

## Παραπομπές


Κατηγορία:Δημοτικοί Σύμβουλοι ανά την Ελλάδα
Κατηγορία:Περιφερειακοί Σύμβουλοι ανά την Ελλάδα
Κατηγορία:Έλληνες υφυπουργοί Εργασίας, Κοινωνικής Ασφάλισης και Κοινωνικής Αλληλεγγύης
Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Α΄ Αθηνών